पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लॉकडाउन का अनुपालन पूरी तरह से नहीं हो रहा। लॉकडाउन के अवधि में तय किए गए समय पर दुकानों पर भीड़ उमड़ रही है खरीदारी करने पहुंच रहे लोग सोशल डिस्टेंसिंग का पालन नहीं कर रहे।गुरुवार को रजौन के दो लोगों की मौत कोरोना से हो गई। प्रखंड क्षेत्र में कोरोना से मौत की संख्या बढ़कर 10 हो चुकी है। जबकि जिले भर में कोरोना से मरने वालों की संख्या 60 के पार हो गई है। रजौन में पहली मौत टेकनी गांव निवासी 50 वर्षीय महिला की मौत हो गई। परिजनों ने बताया कि रजौन सामुदायिक स्वास्थ्य केंद्र पर कुछ दिन पहले कोरोना जांच कराई गई थी जहां रिपोर्ट पॉजिटिव होने के बाद होम आइसोलेशन में इलाज चल रहा था। अचानक बुधवार को सांस लेने में तकलीफ हुई तो भागलपुर के मायागंज में भर्ती कराया गया। उन्हें आईसीयू में रखा गया था। गुरुवार को इलाज के दौरान अचानक महिला की मौत हो गई। वहीं दूसरी मौत प्रखंड के कठचातर गांव निवासी 50 वर्षीय व्यक्ति की कोरोना से हो गई।बताया जा रहा है पॉजिटिव रिपोर्ट आने के बाद 50 वर्षीय व्यक्ति होम आइसोलेशन में था। जहां गुरुवार को तबीयत ज्यादा खराब होने के कारण अचानक सांस लेने में तकलीफ हुई और मौके पर मौत हो गई। गुरुवार को रजौन सीएचसी की टीम ने पहुंच कर उक्त जगह से 11 लोगों की सैंपलिंग ली। जिसमें एक और महिला की रिपोर्ट पॉजिटिव मिली। कोरोना से स्थिति गंभीर होने के बाद कई मरीज को अस्पताल में भी भर्ती किया गया है। सदर अस्पताल में 25 कोरोना मरीज ऑक्सीजन पर हैं। जबकि गंभीर स्थिति देखते हुए 4 मरीज को भागलपुर मायागंज रेफर किया गया। संक्रमित मरीजों की संख्या अब जिले भर में 6000 के पास पहुंच चुकी है। गुरुवार को भी सदर अस्पताल में दर्जनों लोगों की कोरोना जांच में आधे दर्जन से ज्यादा संक्रमित मरीज मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn